Document ID: /roh_data/filtered/fineweb-2-filterrobots_roh.jsonl.gz/52543

Cun ina maschaida da rock dir e tuns electronics han chantadur e bassist Carlo Lardi, ghitarrist Manuel Jacomet e battarist Mauro Büchler fascinà lur fans e persvadì la scena da musica. Plasma è stada ina da las paucas bands grischunas ch'ha suttascrit in contract cun in uschenumnà Major Label - ina gronda firma da plattas internaziunala. E quai schizunt per quatter albums.
A fin uschè svelt sco ch'i ha cumenzà
La gronda carriera è dentant stada a fin uschè spert sco quai ch'ella aveva cumenzà. Differenzas internas e cun la firma da plattas han separà la band. Plasma han edì lur album da debut, lura è la carriera stada a fin.
Il chau musical dal trio Plasma è stà il ghitarrist Manuel Jacomet. Suenter sia «bunamain carriera» da rockstar ha el barattà la ghitarra cun il banc da scola. Oz Lavura Manuel sco magister a Turitg. La musica è dentant anc adina ina gronda part da sia vita.
TR Telesguard 17:40